       Pirkimo dokumentų 15 priedas

(Konfidencialumo ir informacijos saugumo deklaracijos forma)


Lietuvos kalėjimų tarnybai

KONFIDENCIALUMO IR INFORMACIJOS SAUGUMO DEKLARACIJA
_____________ Nr.______
           (Data)

_____________
(Sudarymo vieta)


1. Bendroji informacija
	Duomenys
	Informacija

	Tiekėjo pavadinimas
	

	Juridinio asmens kodas
	__________________________

	Buveinės adresas
	

	Kontaktinis asmuo
	__________________________

	Pareigos
	

	Telefonas
	

	El. paštas
	__________________________

	Pirkimo pavadinimas
	

	Pirkimo numeris
	__________________________



1.  Konfidencialumo ir informacijos saugumo deklaracija

Tiekėjas, vykdydamas Sutartį su Perkančiąja organizacija, deklaruoja ir neatšaukiamai įsipareigoja užtikrinti konfidencialumo, informacijos saugumo ir duomenų apsaugos reikalavimų laikymąsi viso Sutarties vykdymo laikotarpiu, vadovaudamasis Lietuvos Respublikos kibernetinio saugumo įstatymu, Lietuvos Respublikos teisės aktais, reglamentuojančiais informacijos apsaugą, bei 2022 m. gruodžio 14 d. Europos Parlamento ir Tarybos direktyvoje (ES) 2022/2555 (NIS2 direktyvoje) įtvirtintais tinklų ir informacinių sistemų saugumo principais.
Tiekėjas patvirtina ir įsipareigoja, kad:
1. Visa iš Perkančiosios organizacijos gauta, perduota, pasiekta ar Sutarties vykdymo metu sužinota informacija, nepriklausomai nuo jos pateikimo formos, laikmenos ar perdavimo būdo, bus naudojama išimtinai tik Sutarties vykdymo tikslais ir tik tiek, kiek tai būtina tinkamam sutartinių įsipareigojimų vykdymui.
1. Konfidenciali informacija, duomenys, dokumentai, techninė informacija, prisijungimo duomenys, informacinių sistemų architektūros, saugumo priemonės ar kita su Perkančiąja organizacija susijusi informacija nebus atskleidžiama, perduodama, viešinama ar kitaip daroma prieinama tretiesiems asmenims be išankstinio rašytinio Perkančiosios organizacijos sutikimo, išskyrus atvejus, kai tokį atskleidimą imperatyviai nustato teisės aktai.
1. Tiekėjas taikys ir palaikys technines, organizacines ir administracines saugumo priemones, skirtas apsaugoti Perkančiosios organizacijos informaciją ir duomenis nuo:
2. neteisėtos prieigos;
2. praradimo;
2. sunaikinimo;
2. sugadinimo ar pakeitimo;
2. atskleidimo;
2. kopijavimo;
2. neteisėto naudojimo;
2. kibernetinių incidentų ir kitų saugumo pažeidimų.
1. Tiekėjas užtikrins, kad prieiga prie Perkančiosios organizacijos informacijos, duomenų, tinklų ir informacinių sistemų bus suteikiama tik tiems darbuotojams, subtiekėjams ar kitiems pasitelktiems asmenims, kuriems tokia prieiga būtina tiesioginėms funkcijoms vykdyti pagal mažiausios būtinos prieigos principą.
1. Tiekėjas užtikrins, kad visi darbuotojai, subtiekėjai, partneriai ir kiti pasitelkti asmenys, vykdantys veiklas, susijusias su Perkančiosios organizacijos informacija ar informaciniais ištekliais, būtų tinkamai supažindinti su konfidencialumo, informacijos saugumo ir kibernetinio saugumo reikalavimais bei jų laikytųsi.
1. Tiekėjas nenaudos Perkančiosios organizacijos informacijos jokiais kitais tikslais, nesusijusiais su Sutarties vykdymu, taip pat nevykdys informacijos analizės, kopijavimo, kaupimo ar kitokio apdorojimo, kuris nėra būtinas Sutarties vykdymui.
1. Tiekėjas nesaugos Perkančiosios organizacijos duomenų neleistinose sistemose, laikmenose, debesijos paslaugose ar kitose nesuderintose aplinkose, taip pat nenaudos nesuderintų nuotolinės prieigos, administravimo ar duomenų perdavimo priemonių.
1. Tiekėjas įsipareigoja nedelsdamas, bet ne vėliau kaip per 4 valandas nuo nustatymo momento, informuoti Perkančiąją organizaciją apie bet kokį nustatytą ar įtariamą informacijos saugumo pažeidimą, duomenų saugumo incidentą, neteisėtos prieigos atvejį ar kitą aplinkybę, galinčią turėti įtakos Perkančiosios organizacijos informacijos, duomenų, tinklų ar informacinių sistemų saugumui, vientisumui ar konfidencialumui.
1. Tiekėjas prisiima visišką atsakomybę už darbuotojų, subtiekėjų, partnerių ir kitų pasitelktų asmenų veiksmus bei neveikimą, susijusį su konfidencialumo, informacijos saugumo ir kibernetinio saugumo reikalavimų laikymusi.
1. Pasibaigus Sutarties galiojimui, nutraukus Sutartį ar Perkančiajai organizacijai pareikalavus, Tiekėjas nedelsdamas įsipareigoja grąžinti, saugiai sunaikinti arba pašalinti visą Perkančiosios organizacijos perduotą ar Sutarties vykdymo metu sukurtą informaciją ir duomenis, išskyrus atvejus, kai teisės aktai nustato pareigą tokius duomenis saugoti ilgiau.
1. Tiekėjas supranta ir sutinka, kad konfidencialumo, informacijos saugumo ar kibernetinio saugumo reikalavimų pažeidimas gali būti laikomas esminiu Sutarties pažeidimu ir sudaryti pagrindą taikyti netesybas, reikalauti atlyginti žalą, sustabdyti Sutarties vykdymą arba vienašališkai nutraukti Sutartį.

1. Patvirtinimas

Patvirtinu, kad šioje Konfidencialumo ir informacijos saugumo deklaracijoje pateikta informacija yra teisinga, išsami ir atitinka Tiekėjo taikomas informacijos saugumo bei konfidencialumo užtikrinimo priemones.
	
	

	Pareigos
	__________________________

	Vardas, pavardė
	__________________________

	Parašas
	__________________________



___________________
